प्रधानमंत्री नरेंद्र मोदी तथा अमेरिका के उप-राष्ट्रपति माइक पेंस अगले सप्ताह सिंगापुर में आयोजित होने वाले आसियान तथा पूर्वी एशिया शिखर सम्मेलन के दौरान द्विपक्षीय बैठक करेंगे। इस बैठक में दोनों नेताओं के भारत-प्रशांत क्षेत्र में सुरक्षा के मुद्दे पर र्चचा करने की संभावना है। पेंस की प्रेस सचिव आलिसा फराह ने कहा कि इस दौरान पेंस इस क्षेत्र में अमेरिकी महत्व की र्चचा करेंगे। साथ ही भारत-प्रशांत क्षेत्र में स्वतंत्रता, आर्थिक समृद्धि और सुरक्षा के प्रति अपनी वचनबद्धता दोहराएंगे। उन्होंने कहा कि इस बैठक में पेंस यह संदेश देंगे कि अमेरिका भारत-प्रशांत क्षेत्र में किसी देश की तानाशाही, आक्रामकता तथा अन्य राष्ट्रों की सार्वभौमिकता का अनादर करने वाली प्रवृत्ति को बर्दाश्त नहीं करेगा।